CELEX: 52001PC0308
Language: da
Date: 2001-06-11
Title: Forslag til Rådets Forordning om ændring af forordning (EF) Nr. 723/97 om gennemførelse af medlemsstaternes aktionsprogrammer inden for kontrol med udgifter der påhviler EUGFL, Garantisektionen

Avis juridique important

|

52001PC0308

Forslag til Rådets Forordning om ændring af forordning (EF) Nr. 723/97 om gennemførelse af medlemsstaternes aktionsprogrammer inden for kontrol med udgifter der påhviler EUGFL, Garantisektionen  /* KOM/2001/0308 endelig udg. - CNS 2001/0130 */  

EF-Tidende nr. 270 E af 25/09/2001 s. 0022 - 0022

Forslag til RÅDETS FORORDNING om ændring af forordning (EF) Nr. 723/97 om gennemførelse af medlemsstaternes aktionsprogrammer inden for kontrol med udgifter der påhviler EUGFL, Garantisektionen(forelagt af Kommissionen)BEGRUNDELSEIfølge artikel 1 i Rådets forordning (EF) nr. 723/97 af 22. april 1997 om gennemførelse af medlemsstaternes aktionsprogrammer inden for kontrol med udgifter der påhviler EUGFL, Garantisektionen, deltager Fællesskabet i medlemsstaternes udgifter til nye aktionsprogrammer, der er en følge af nye fællesskabsforpligtelser, som er godkendt af Kommissionen, og som tager sigte på at forbedre strukturen eller effektiviteten af kontrollen med udgifterne under EUGFL, Garantisektionen.I forordningens artikel 4 er det fastsat, at Fællesskabets finansielle deltagelse ydes pr. kalenderår med en sats på 50% i en periode på fem år i træk fra 1997 inden for de årlige bevillinger, som budgetmyndigheden tillader inden for de finansielle overslag.I forbindelse med sin beretning til Rådet om gennemførelsen af denne forordning i perioden 1997 - 2000 har Kommissionen givet udtryk for det synspunkt, at medlemsstaterne i en længere periode bør modtage den finansielle bistand, der er åbnet mulighed for i artikel 1 i forordning (EF) nr. 723/97. Desuden er der ved Rådets forordning (EF) nr. 1593/2000 af 17. juli 2000 om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger blevet indført nye bekostelige metoder til forbedring af systemet for identifikation af marker, hvor der anvendes et geografisk informationssystem med digitale ortofotografier, som skaber behov for en EF-medfinansiering til dækning af en del af de udgifter, som medlemsstaterne afholder på dette område.Den foreslåede ændring indebærer en forlængelse på et år af den periode, hvor der kan udbetales finansielle bidrag inden for de til dette formål afsatte bevillinger.De finansielle følger for EF-budgettet anslås til 15,0 mio. EUR for 2002.2001/0130 (CNS)Forslag til RÅDETS FORORDNING om ændring af forordning (EF) Nr. 723/97 om gennemførelse  af medlemsstaternes aktionsprogrammer inden for kontrol med udgifter der påhviler EUGFL, GarantisektionenRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 37,under henvisning til forslag fra Kommissionen [1],[1]  EFT Cunder henvisning til udtalelse fra Europa-Parlamentet [2], og[2]  EFT Cud fra følgende betragtninger:(1) I artikel 1 i Rådets forordning (EF) nr. 723/97 af 22. april 1997 om gennemførelse af medlemsstaternes aktionsprogrammer inden for kontrol med udgifter der påhviler EUGFL, Garantisektionen [3], er det fastsat, at Fællesskabet deltager i medlemsstaternes udgifter til nye aktionsprogrammer, der er en følge af nye fællesskabsforpligtelser, som er godkendt af Kommissionen, og som tager sigte på at forbedre strukturen eller effektiviteten af kontrollen med udgifterne under EUGFL, Garantisektionen. I forordningens artikel 4 er det fastsat, at Fællesskabets finansielle deltagelse ydes pr. kalenderår i en periode på fem år i træk fra 1997 inden for de årlige bevillinger, som budgetmyndigheden tillader inden for de finansielle overslag.[3]  EFT L 108 af 25.4.1997, s. 6.(2) Kommissionen har forelagt Rådet en beretning om resultaterne af anvendelsen af forordning (EF) nr. 723/97 i perioden 1997 - 2000. På grundlag af de af medlemsstaterne udarbejdede vurderingsrapporter og de gennemførte programmers effektivitet konkluderer Kommissionen, at medlemsstaterne fortsat bør modtage finansiel bistand til gennemførelse af programmer som omhandlet i artikel 1 i forordning (EF) nr. 723/97.(3) Navnlig som følge af, at der ved Rådets forordning (EF) nr. 1593/2000 af 17. juli 2000 om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger [4] er blevet indført nye bekostelige metoder til forbedring af systemet for identifikation af marker, hvor der anvendes et geografisk informationssystem med digitale ortofotografier, vil det være berettiget at yde et EF-bidrag til dækning af en del af de udgifter, som medlemsstaterne afholder på dette område; i den forbindelse vil det af hensyn til den retlige klarhed være hensigtsmæssigt at lade sidste led i artikel 5 i forordning (EF) nr. 723/97 udgå.[4]  EFT L 182 af 21.7.1999, s. 4. Forordningen er senest ændret ved Kommissionens forordning (EF) nr. 495/2001 (EFT L 72 af 14.3.2001, s. 6).(4) Den periode, i hvilken der kan udbetales et finansielt bidrag fra Fællesskabet, bør derfor forlænges med et år -UDSTEDT FØLGENDE FORORDNING:Artikel 1I forordning (EF) nr. 723/97 foretages følgende ændringer:1. Artikel 2, stk. 1, andet afsnit, affattes således: "For aktionsprogrammer, der vedrører år 2002, er fristen for forelæggelse for Kommissionen dog udgangen af den første måned efter ikrafttrædelsen af forordning (EF) nr. .... / ..... om ændring af nærværende forordning."2. I artikel 4, stk. 1, første afsnit, ændres "fem år i træk" til "seks år i træk".3. Artikel 5, sidste led, udgår.Artikel 2Denne forordning træder i kraft på syvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormandFINANSIERINGSOVERSIGT1. Foranstaltningens betegnelseRådets forordning om ændring af forordning (EF) Nr. 723/97 om gennemførelse af medlemsstaternes aktionsprogrammer inden for kontrol med udgifter der påhviler EUGFL, Garantisektionen.2. BudgetpostB1-3602 - Kontrol og forebyggelse - Medlemsstaternes udbetalinger.3. RetsgrundlagTraktatens artikel 37.4. Beskrivelse af foranstaltningen4.1 Foranstaltningens generelle formålFormålet med denne forordning er en forlængelse på et år af den periode, hvor der over Den Europæiske Unions almindelige budget kan ydes et finansielt bidrag til de udgifter, medlemsstaterne afholder til gennemførelse af nye aktionsprogrammer, der er en følge af nye fællesskabsforpligtelser, som er godkendt af Kommissionen, og som tager sigte på at forbedre strukturen eller effektiviteten af kontrollen med udgifterne under EUGFL, Garantisektionen.4.2 Foranstaltningens varighed: Et årRegnskabsår 2002.5. Klassifikation af udgifterne/indtægterne5.1 Obligatoriske udgifter5.2 Ikke-opdelte bevillinger6. Udgifternes/indtægternes artBidrag på 50% af de udgifter, der afholdes af medlemsstaterne; EF-bidraget ydes på grundlag af aktionsprogrammer, som medlemsstaterne hvert år forelægger Kommissionen til godkendelse.7. Finansielle virkninger7.1 Beregningsmetode for de samlede omkostninger ved foranstaltningen (omkostninger pr. enhed)Beregningen er foretaget på grundlag af de hidtidige erfaringer med hensyn til udgifterne til de aktionsprogrammer, der allerede blev indgivet i foranstaltningens første anvendelsesperiode, og under hensyntagen til omkostningerne til de nye metoder til forbedring af systemet for identifikation af marker, hvor der anvendes et geografisk informationssystem med digitale ortofotografier, (disse omkostninger vil svare til 36 EUR pr. støtteansøger eller 1,2 EUR/ha og samlet beløbe sig til +/- 116 mio. EUR for alle medlemsstaterne).7.2 Omkostningernes fordeling på foranstaltningens elementerForpligtelsesbevillinger i mio. EUR (løbende priser)&gt;TABELPOSITION&gt;7.3 Forfaldsplan for forpligtelses-/betalingsbevillingerForpligtelsesbevillinger i mio. EUR (løbende priser)&gt;TABELPOSITION&gt;8. Forholdsregler mod svigKontrollen er i det væsentlige baseret på en revision med kontrol af udgiftsbilag, herunder alle oplysninger og forklaringer, der findes nødvendige, og på kontrol på stedet med gennemgang af dokumentation og/eller gennemførelse af visse foranstaltninger.Hvis der konstateres urigtige angivelser eller uoverensstemmelser mellem de anførte udgifter og bilagsmaterialet, eller hvis udgifterne ikke er støtteberettigede ifølge de i bestemmelserne fastlagte kriterier, nedsættes finansieringen, og de uberettiget udbetalte beløb geninddrives.9. Oplysninger om cost/effectiveness9.1 Specifikke og kvantificerbare mål, målgruppe- Specifikke mål: Sammenhæng med det generelle formålAt yde finansiel støtte til medlemsstater med henblik på at forbedre kontrollen med udgifterne under EUGFL, Garantisektionen.- MålgruppeDa foranstaltningen vedrører kontrol, er målgruppen modtagerne af EF-støtte.9.2 Begrundelse for foranstaltningenForanstaltningen er begrundet i behovet for at beskytte Fællesskabets finansielle interesser, dvs. nødvendigheden af at dække behovet i de medlemsstater, for hvilke sådanne kontrolforanstaltninger udgør en væsentlig økonomisk byrde.9.3 Overvågning og evaluering af foranstaltningenHver enkelt supplerende kontrolforanstaltning overvåges både af medlemsstaterne og af Kommissionens medarbejdere.